531

528 - 529 - 530 - 531 - 532 - 533 - 534
't Joar 531 was e geweun joar die begost ip e woensdag in de Julioansche kalender.
 Gebeurtenissen 
 De Byzantynsche keizer Justinianus I begunt met de vervolginge van heidenen in Constantinopel. 't Bezit van vele oenschuldige burgers wordt geconfisqueerd.
 De Frankn en hunder boendgenootn de Saksn oender leidinge van keunink Chlotarius I versloan de Thüringers by Burgscheidungen. 't Keuninkryk Thüringen wordt ingelyfd en valt van nu vôors ols hertogdom oender Frankischn invloed.
 Keunink Childebert I oentvangt e smeekbede van zyn zuster Clothilde, vrouwe van keunink Amalarik, mè 't beklag dat heur vint heur 't christelik geloof verbiedt. Childebert begunt e veldtocht teegn de Visigootn en valt Septimanië (Zuyd-Gallië) binnen.
 Childebert I verovert de Visigotischn hoofdstad Narbonne. Amalarik sloat ip de vlucht en stèekt per bôot over noa Barcelona (Spanje). In e kerke wordt 'n deur zyn eign soldoatn vermôord. Theudis volgt hem ip ols keunink van de Visigootn.
 Clothilde kêert mè 't Frankisch leger were noa 't gebied van de Frankn. Oender boane sterft ze an de gevolgn van een accident. Childebert I lat heur in Parys begroavn, in e familiegraf by heur voader Clovis I. 
 In Perzië sterft keunienk Kavad I achter e regeerperiode van 43 joar. Je wordt ipgevolgd deur zyn zeune Khusro I ols heerser (sjah) van 't Perzisch Ryk. 
 Gestorvn 
Amalarik, keunienk van de Visigootn
Clothilde, dochter van Clovis I
Kavad I (82), keunienk van de Sassaniedn (Perzië)